Հավելված

ՀՀ կառավարության 2018 թվականի

\_\_\_\_\_\_\_\_\_\_\_ \_\_-ի N \_\_\_-Ն որոշման

Հավելված 2

ՀՀ կառավարության 2017 թվականի

հուլիսի 13-ի N 814-Ն որոշման

Կ Ա Ր Գ

ՀԱՐԿԱՅԻՆ ՀԱՇՎԱՐԿ ՆԵՐԿԱՅԱՑՆԵԼՈՒ ՊԱՀԱՆՋ ՍԱՀՄԱՆՎԱԾ ՉԼԻՆԵԼՈՒ ԴԵՊՔՈՒՄ ԱՐՏԱՆԵՏՄԱՆ ՇԱՐԺԱԿԱՆ ԱՂԲՅՈՒՐՆԵՐԻՑ ՄԹՆՈԼՈՐՏԱՅԻՆ ՕԴ ՎՆԱՍԱԿԱՐ ՆՅՈՒԹԵՐԻ ԱՐՏԱ­ՆԵՏՄԱՆ ՀԱՄԱՐ 2018 ԹՎԱԿԱՆԻ ԸՆԹԱՑՔՈՒՄ ԲՆԱՊԱՀՊԱՆԱԿԱՆ ՀԱՐԿԻ ՊԱՐՏԱՎՈՐՈՒԹՅՈՒՆԻՑ ԱՎԵԼԻ ՎՃԱՐ­ՎԱԾ ԳՈՒՄԱՐՆԵՐԻ ՎԵՐԱԴԱՐՁՄԱՆ

* + - 1. Սույն կարգով կարգավորվում են Հայաստանի Հանրապետության հարկային օրենս­գրքով (այսուհետ՝ Օրենսգիրք) հարկային հաշվարկ ներկայացնելու պահանջ սահ­ման­ված չլի­նելու դեպքում արտանետման շարժական աղբյուրներից մթնոլորտային օդ վնասա­կար նյու­թերի արտա­նետման համար 2018 թվականի ընթացքում բնապահպանական հարկի պար­տավորությունից ավելի վճարված գումարների (այսուհետ՝ պարտավորությունից ավելի վճար­ված գումարներ) վերա­դարձման հետ կապված հարաբերությունները:
			2. Սույն կարգի կիրառման իմաստով, պարտավորությունից ավելի վճարված գումար է համար­վում 2018 թվականի ընթացքում արտանետման շարժական աղբյուրներից մթնո­­լոր­տա­յին օդ վնասակար նյութերի արտա­նետման համար մինչև 2018 թվականի հուլիսի 1-ը գոր­ծող դրույքաչափերով հաշվարկված բնապահպանական հարկի և 2018 թվա­կանի հուլիսի 1-ից հետո գործող դրույքաչափերով հաշվարկված բնապահպանական հարկի գումարի դրական տարբերությունը:
			3. Պարտավորությունից ավելի վճարված գումարների վերադարձն իրականացնում է հարկ վճարողից բնապահպանական հարկի գումարներ գանձած բանկը՝ հարկ վճարողի դիմումի և Հայաստանի Հանրապետության կառավարության կողմից լիազորված` ֆինան­սա­­­կան բնա­գա­վառում պետական կարգավորում իրականացնող պետական մարմնի գան­ձա­­­պե­տարանի (այսուհետ՝ գանձապետարան) կողմից տրված՝ սույն հավելվածին կից N 1 ձևի տեղե­կանքի հիման վրա: Հարկ վճարողը դիմումին կից բանկ է ներկայացնում տրանս­պոր­­տա­յին միջոցի տեխնիկական անձնագրի պատճենը: Հարկ վճարողի դիմումի և սույն կետում նշված տեղեկանքի միջև անհամապատասխանությունների առկայության դեպքում բանկը հարկ վճարողի դիմումը վերահասցեագրում է գանձապետարան` հետագա ընթացքն ապա­հովելու նպատակով:
			4. Յուրաքանչյուր ամսվա վերջին աշխատանքային օրը բանկը կազմում է պարտա­վո­րու­­թյուններից ավելի վճարված գումարները հարկ վճարողներին տվյալ ամսվա ընթացքում վերա­դարձնելու վերաբերյալ ամփոփ տեղեկանք՝ սույն հավելվածին կից N 2 ձևին համա­պա­տաս­խան և այն կազմելու օրվան հաջորդող մեկ աշխատանքային օրվա ընթաց­քում ներ­կա­յաց­նում է գանձապետարան:
			5. Գանձապետարանը պարտավորություններից ավելի վճարված գումար­ները բանկին փոխան­­ցում է սույն կարգի 4-րդ կետում նշված ամփոփ տեղեկանքը գանձապետարան ստաց­­վելու օրվան հաջորդող 2 աշխատանքային օրվա ընթաց­քում՝ ամփոփ տեղեկանքում նշված բանկային հաշվի համարին փոխանցելու միջոցով:
			6. Սույն որոշումն ուժի մեջ մտնելուց հետո՝ 10 աշխատանքային օրվա ընթացքում, գան­ձա­­պետարանը բանկերին է տրամադրում սույն կարգի 3-րդ կետում նշված տեղեկանքը:
			7. Պետական վճարումների էլեկտրոնային համակարգի միջոցով պարտավորությունից ավելի վճարված բնապահպանական հարկի գումարների վերադարձն իրականացնում է գան­ձապետարանը` բնապահպանական հարկը վճարողի կողմից գանձապետարան ներ­կա­յաց­­ված դիմումի հիման վրա: Դիմումի մեջ վճարողը նշում է իր բանկային հաշ­վեհամարը, որին ենթակա է փոխանցման վերադարձվող գումարը: Դիմումին կից ներ­կա­յացվում է տրանսպորտային միջոցի տեխնիկական անձնագրի պատճենը:

Ձև N 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ՏԵՂԵԿԱՆՔ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N | Տեխզննման կտրոնի համար | Տրանսպորտային միջոցի պետհամարանիշը | Տրանսպորտային միջոցի շարժիչի հզորությունը /ձիաուժ/ | Տրանսպոր­տային միջոցի թողարկման ամսաթիվը | Բնապահպանական հարկի հաշվին մուտքագրման ամսաթիվը | Վճարված գումարը/ՀՀ դրամ/ | Վերահաշվարկված գումարը /ՀՀ դրամ/ | Վերադարձման ենթակա գումարը /ՀՀ դրամ/ |

Ձև N 2

ԱՄՓՈՓ ՏԵՂԵԿԱՆՔ

20\_\_ թվականի \_\_\_\_\_\_ ամսվա ընթացքում բնապահպանական հարկի պարտավորություններից ավելի վճարված գումարները հարկ վճարողին

վերադարձնելու վերաբերյալ

Ստորև ներկայացվում է \_\_\_\_\_ բանկի կողմից վերոնշյալ ամսվա ընթացքում հարկ վճարողներին վերադարձված գումարների վերաբերյալ տեղեկատվությունը.

|  |  |  |  |  |  |  |
| --- | --- | --- | --- | --- | --- | --- |
| N | Տեխզննման կտրոնի համար | Տրանսպորտային միջոցի պետհամարանիշը | Տրանսպորտային միջոցի ձիաուժը | Տրանսպորտային միջոցի տարեթիվը | Բնապահպանական հարկի հաշվին մուտքագրման ամսաթիվը | Վերադարձված գումարը /ՀՀ դրամ/ |
|  |  |  |  |  |  |  |
|  |  |  |  |  |  |  |
|  |  |  |  |  |  | Ընդամենը գումարը |

Հարկ վճարողների 20\_\_ թվականի \_\_\_\_\_\_\_\_\_ ամսվա ընթացքում դիմումներով ներ­կա­յացված՝ բնապահպանական հարկի պարտավորությունից ավելի վճարված \_\_\_\_\_\_\_\_\_\_\_\_ դրամը (նշել գումարի չափը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հաշվից

 (գանձապետական հաշվեհամարը և հաշվեհամարի անվանումը, որից գումարը ենթակա է վերադարձման)

ենթակա է փոխանցման \_\_\_\_\_\_\_\_\_\_\_\_\_\_ բանկում գտնվող N \_\_\_\_\_\_\_\_\_ հաշվեհամարին:

|  |  |
| --- | --- |
| Պաշտոնատար անձի  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (անունը, ազգանունը և ստորագրությունը) |

Ամփոփ տեղեկանքը կազմելու ամսաթիվը \_\_\_\_\_\_ \_\_\_\_\_\_\_\_\_\_\_\_\_\_\_ 20\_\_\_ թ.: